Suster neem verlowingsfoto’s vermom as ŉ bosFoto: Therese Merkel/Twitter ŉ Vrou word geloof vir haar toewyding om die oomblik te verfilm toe haar suster verloof geraak het. Therese Merkel, van Wisconsin in die VSA, het van haar voornemende swaer se planne te hore gekom om haar ouer sussie, Rachel, die jawoord te vra. Sy wou nie haar verrassing verklap nie, en het in ŉ bosagtige vermomming weggekruip. “Suster het hierdie naweek verloof geraak en ek het soos ŉ bos aangetrek om die oomblik te verfilm,” het Merkel op Twitter geskryf. “Al verskil ons net ŉ jaar; is ons lewens baie verskillend.” In die foto’s van die verlowing van haar sussie en Andrew Philibeck by Picnic Point in Madison, is Merkel te sien in ŉ kamoefleerpak, wat gewoonlik deur skerpskutters gebruik word. “Jou ouers moet baie trots wees,” het een persoon geskerts. “Ek is seker hulle is ook trots op jou sussie.” Ander Twitter-gebruikers het familie en vriende gemaan om kennis te neem en iets soortgelyk vir hul eie verlowings te beplan.